text: Dropper klatrepark i Kolding
  27 februar 2012 kl. 09.21
  Der kommer ikke nogen klatrepark i Marienlundskoven i Kolding foreløbig.
  - Der er de seneste dage kommet en række tilladelsesmæssige ting op, som gør at det ikke længere kan siges med sikkerhed, hvornår vi kan åbne en park i Kolding. Det bliver derfor for usikkert om vi kan nå at åbne i rimelig tid i forhold til sommerhalvåret, hvor parken vil få sine gæster. Derfor vælger vi at trække vores ansøgning tilbage i denne omgang, siger direktør Søren Madsen, Funky Monkey Parks.
  Han håber, at byen og borgerne får taget en debat om, hvad byen forstår ved et rekreativt åndehul og hvad et sådant et bør indeholde.
  